Oficiālais Vēstnesis L 234 , 21/08/1998 Lpp. 0039 - 0042



Komisijas Lēmums (1998. gada 24. jūlijs) par PVN slēpšanas uzskaiti nacionālo kontu sistēmā (neatbilstība starp teorētiskajiem un faktiskajiem PVN ieņēmumiem) (izziņots ar dokumenta numuru C(1998) 2202) (Dokuments attiecas uz EEZ) (98/527/EK, Euratom) EIROPAS KOPIENU KOMISIJA ņemot vērā Eiropas Kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes 1989. gada 13. februāra Direktīvu 89/130/EEK, Euratom par to, kā saskaņot nacionālā kopprodukta noteikšanu tirgus cenās [1], un jo īpaši tās 1. pantu, tā kā Komisijas 1994. gada 22. februāra Lēmums 94/168/EK, Euratom par pasākumiem, kas veicami, lai izpildītu Padomes Direktīvu 89/130/EEK, Euratom par to, kā saskaņot nacionālā kopprodukta noteikšanu tirgus cenās [2], īpaši attiecas uz izvairīšanos no nodokļu maksāšanas, bet nesniedz izvērstu aprakstu, kā rīkoties attiecībā uz izvairīšanos no PVN maksāšanas; tā kā tāpēc rodas vajadzība aprakstīt, kā rīkoties šādā gadījumā; tā kā, lai nodrošinātu pilnīgu IKP un NKP novērtējumu saskaņā ar Direktīvu 89/130/EEK, Euratom, dalībvalstīm jākoriģē šie novērtējumi, lai ņemtu vērā izvairīšanos no PVN maksāšanas; tā kā šāda korekcija attiecas uz to neatbilstības komponentu starp teorētiskajiem un faktiskajiem PVN ieņēmumiem, kas attiecināma uz izvairīšanos no PVN maksāšanas bez pircēja piekrišanas ("bez pircēja līdzdalības"); tā kā šajā lēmumā paredzētie pasākumi saskan ar atzinumu, ko sniegusi saskaņā ar Direktīvas 89/130/EEK, Euratom 6. pantu izveidotā komiteja, IR PIEŅĒMUSI ŠO LĒMUMU. 1. pants To vērtību, ko veido izvairīšanās no PVN maksāšanas "bez līdzdalības", dalībvalstis aprēķina, izmantojot metodes, kas noteiktas šā lēmuma pielikumā. Lai veiktu iepriekšminētos aprēķinus, dalībvalstīm jānosaka teorētiskie PVN ieņēmumi un faktiskie PVN ieņēmumi un jāaprēķina atšķirība starp šīm divām summām, izmantojot šādu formulu: +++++ TIFF +++++ "Bez līdzdalības" nesamaksātais PVN = teorētiskie PVN ieņēmumi mīnus faktiskie PVN ieņēmumi mīnus laika novirzes mīnus maksātnespējas gadījumi mīnus trūkstošie ienākumi ("ar līdzdalību" nesamaksātais PVN). Dalībvalstis vajadzības gadījumā koriģē pievienotās vērtības summu, kas iekļauta to IKP un NKP novērtējumos, kuri sastādīti saskaņā ar Direktīvu 89/130/EEK, Euratom, pieskaitot tiem "bez līdzdalības" nesamaksāto vērtību, kas aprēķināta, izmantojot iepriekšminēto formulu. 2. pants Lai veiktu 1. pantā aprakstītās korekcijas, dalībvalstis drīkst izmantot metodi, kas ir līdzvērtīga 1. panta 1. daļā aprakstītajai metodei un kas dod salīdzināmus rezultātus. 3. pants Dalībvalstis ne vēlāk kā 1998. gada 1. oktobrī sniedz Komisijai paskaidrojumu par izmantotajiem avotiem un metodēm un paziņo vērtību, par kādu veikta korekcija. Komisija saskaņā ar Padomes Regulas Nr. 1552/89 (EEK, Euratom) [3] 19. pantu pārbauda izmantoto avotu un metožu derīgumu, kā arī veiktās korekcijas, un iegūto rezultātu saderību, īpaši gadījumos, kad saskaņā ar 2. pantu nav izmantota 1. panta pirmajā daļā aprakstītā metode. Jaunajām dalībvalstīm — Austrijai, Somijai un Zviedrijai — noteikts laika ierobežojums līdz 1999. gada 1. oktobrim. 4. pants Ja dalībvalsts var Komisijai pierādīt, ka tās atskaitēs jau ir ietverti līdzvērtīgi aprēķini, 1. pants nav spēkā. Katrai dalībvalstij, kas vēlas veikt šo procedūru, jāiesniedz pilna dokumentācija Komisijai līdz 1998. gada 1. oktobrim (Austrijai, Somijai un Zviedrijai — līdz 1999. gada 1. oktobrim). Komisija informē NKP komiteju par šā lēmuma izpildi, un jo īpaši par dalībvalstu izmantotajām metodēm. 5. pants Šis lēmums ir adresēts dalībvalstīm. Briselē, 1998. gada 24. jūlijā Komisijas vārdā — Komisijas loceklis Yves-Thibault De Silguy [1] OV L 49, 21.2.1989., 26. lpp. [2] OV L 77, 19.3.1994., 51. lpp. [3] OV L 155, 7.6.1989., 1. lpp. -------------------------------------------------- PIELIKUMS To vērtību, ko veido izvairīšanās no PVN maksāšanas un kas nav saistīta ar pircēja piekrišanu ("bez līdzdalības"), aprēķina, izmantojot šādus divus mainīgos: 1) teorētisko PVN ieņēmumu vērtību; 2) neatbilstību starp teorētiskajiem PVN ieņēmumiem un faktiski iekasētajiem PVN ieņēmumiem attiecīgajā laikposmā. Teorētisko PVN ieņēmumu aprēķins Teorētiskie PVN ieņēmumi ir PVN summa, kas būtu iekasēta, ja tas būtu samaksāts no visām ar PVN apliekamajām vienībām atbilstīgi likumu prasībām. Lai aprēķinātu teorētiskos PVN ieņēmumus, pirmkārt, jāprecizē PVN bāze saskaņā ar spēkā esošajiem likumiem un noteikumiem — citiem vārdiem, jānosaka visi darījumi, kas apliekami ar neatvelkamu PVN. Mājsaimniecību gala patēriņu pilnībā uzskata par apliekamu ar neatvelkamu PVN, turpretī citas patēriņa kategorijas jāanalizē, lai noteiktu, kuras no tām apliekamas ar neatvelkamu PVN. Šo aprēķinu veic, izmantojot vissīkāk izdalītos datus no nacionālajiem kontiem, kādi vien ir pieejami. PVN bāzi aprēķina, balstoties uz visiem spēkā esošajiem normatīvajiem aktiem, kas attiecas uz PVN. Otrkārt, katram darījumam, kas pieder pie iepriekšējā rindkopā definētās PVN bāzes, jāpiemēro atbilstīgā PVN likme. Piemērotajām PVN likmēm jābūt spēkā tajā gadā, par kuru aprēķināta PVN bāze. Teorētiskos PVN ieņēmumus aprēķina, balstoties uz visiem spēkā esošajiem normatīvajiem aktiem, kas attiecas uz PVN. Neatbilstības aprēķins starp teorētiskajiem PVN ieņēmumiem un faktiskajiem PVN ieņēmumiem atsauces laikposmā Neatbilstība starp teorētiskajiem PVN ieņēmumiem un faktiskajiem PVN ieņēmumiem sastāv no četrām daļām: 1) laika starpība starp valsts kases datiem un nacionālo kontu datiem; 2) atsevišķu PVN prasību ad hoc atcelšana, ko veikušas nodokļu iestādes maksātnespējas gadījumos; 3) izvairīšanās no nodokļa maksāšanas ar pircēja piekrišanu ("ar līdzdalību") (gadījumi, kad pircējs pārdevējam nesamaksā PVN); 4) izvairīšanās no nodokļa maksāšanas bez pircēja piekrišanu ("bez līdzdalības") (gadījumi, kad pircējs pārdevējam samaksā PVN, bet pārdevējs to nenodod tālāk nodokļu iestādēm). Tādēļ "bez līdzdalības" nesamaksāto vērtību iegūst, no starpības starp teorētiskajiem un faktiskajiem PVN ieņēmumiem atņemot "ar līdzdalību" nesamaksāto nodokļa vērtību un ar maksātnespēju saistītos atsaukumus, ņemot vērā uzskaites laika starpību starp darījumu, kas radījis nepieciešamību maksāt PVN, un nodokļu iestāžu veikto PVN ieņēmumu iekasēšanu. +++++ TIFF +++++ "Bez līdzdalības" nesamaksātais PVN = teorētiskie PVN ieņēmumi mīnus faktiskie PVN ieņēmumi mīnus laika novirzes mīnus maksātnespējas gadījumi mīnus trūkstošie ienākumi ("ar līdzdalību" nesamaksātais PVN). Faktiskie PVN ieņēmumi ir summa, ko nodokļu iestādes faktiski iekasējušas periodā, uz kuru attiecas teorētisko PVN ieņēmumu aprēķins. Laika starpības korekcijas ir paredzētas, lai koriģētu ieņēmumus, ievērojot faktu, ka daži PVN maksājumi, kas veikti šajā gadā (n), attiecas uz iepriekšējo gadu (n – 1) un ka zināma PNV daļa, kas maksājama attiecībā uz n gadu, faktiski netiks iekasēta līdz nākamajam gadam (n + 1). Var būt gadījumi, kad spēkā esošie likumi nodokļu iestādēm piešķir tiesības ad hoc atsaukt PVN prasības maksātnespējas situācijā. Šādos gadījumos atsaukto prasību vērtību atņem no starpības starp teorētiskajiem un faktiskajiem PVN ieņēmumiem (ja vien tā jau nav ņemta vērā, aprēķinot teorētiskos PVN ieņēmumus). Lai aprēķinātu "ar līdzdalību" nesamaksāto nodokļa vērtību, jāņem vērā tikai tās darbības, par kurām veikta korekcija par nedeklarētu darbu (ierakstu trūkums ekonomiski aktīvo vienību statistiskajā uzskaitē). Izmantojot šo metodi, lietojot korekciju par nedeklarētu darbu, kas iepriekš veikta preču un pakalpojumu izlaidei ekonomisko darbību nozarēs, un pareizinot atbilstošās papildu noieta (nedeklarētā noieta) summas ar attiecīgajām PVN likmēm, ir iespējams noteikt "trūkstošo" PVN ieņēmumu vērtību, kuru nodokļu iestādes nav norādījušas "ar līdzdalību" nesamaksātā PVN dēļ. Piemēram: ja, pamatojoties uz nedeklarētā darba korekciju, mājsaimniecības patēriņa novērtējumu dotajam produktam bez PVN paaugstina par 15 % un ja PVN likme, kas piemērojama, pērkot šo produktu, ir 18,6 %, tad nodokļu iestāžu nesaņemto summu var aprēķināt šādi: "ar līdzdalību" nesaņemtais PVN = produkta noieta vērtība pirms korekcijas × 15 % × 18,6 %. --------------------------------------------------